Burkina Faso woort in vreuger tije oonder mie door de Dogon bewoend. In de vieftiende en zestienden iew trokke ze eweg ten gunste vaan de Voltaïsche volker. In deen tied maakde 't land deil oet vaan 't Songhairiek. Daonao veel dit riek oeterein en kaom op 't groondgebeed vaan Burkina Faso 't Keuninkriek Ugadugu. Dit kaom in 1896 oonder Frans protectoraot. In 1904 woort 't gans gebeed bij Frans Wes-Afrika ingelief. Nao nog e paor grensveranderinge woort 't land in 1947 'n aofzunderleke kolonie, die in 1958 otonoom woort en in 1960 volledege oonaofhenkelekheid verkraog. Sinds deen tied waor 't land ummer weer 't toneel vaan militair regimes en coups. In 1987 kaom door 'ne coup d'n huidege president Blaise Compaoré aon de mach. Dee sjreef in de jaore negeteg verkezinge oet, meh heet tot noe touw ummer de mach behawwe.